Մոսկվայում բանակցեցին ՌԴ նախագահ Վլադիմիր Պուտինն ու ՀՀ վարչապետ Նիկոլ Փաշինյանը: Դա նրանց երրորդ անձնական հանդիպումն էր: ՌԴ նախագահի կայքում նշված էր բանակցային օրակարգը. «Ծրագրվում է քննարկել ռուս-հայկական դաշնակցային հարաբերությունների առանցային հարցերը, նաև համագործակցությունը եվրասիական տարածքում ինտեգրացիոն կառույցներում»: Բայց հարցերը չէին ճշտվում: Մոսկվա այցի նախօրեին ՀՀ վարչապետը ՊՆ-ի «Զինուժ» հաղորդաշարին հարցազրույցում Երևանի ու Մոսկվայի հարաբերություններն անվանեց առանձնահատուկ, որ պետք է «ավելի բարձր մակարդակի վրա լինեն, առավել ռազմավարական, գործընկերային ու բաեկամական դառնան»: Այդ դրական տոնայնությամբ էլ հանցիպման բաց մասն անցավ, երբ Պուտինի ու Փաշինյանի ընդհանուր առաջին բառերից ակնհայտ դարձավ, որ տրամադիր են վստահության մթնոլորտում բանակցել: Նախագահն առաջին հերթին նշեց երկկողմ հարաբերությունների հատուկ բնույթը. «Այսօր Ռուսաստանի ու Հայաստանի հարաբերությունները առաջանցիկ զարգանում են բոլոր ուղղություններով: Դա վերաբերում է քաղաքական հարաբերություններին, ռազմական ոլորտին, անվանգության հարցերին, տնտեսական համագործակցությանը: Պատրաստ եմ ժամացույցները ստուգել մեր ընթացիկ գործակցության մեջ` երկարատև հեռանկարով»: Հիշատակվեց երկու երկրների էներգետիկ համագործակցության զարգացումը (ատոմային ու ջերմային), մետաղի արդյունաբերության ու մեքենաշինության մեջ: Ասվեց, որ անցած տարվա տվյալներով` ապրանքաշրջանառության աճ է գրանցվել, սակայն ցուցանիշները բարձրացնելու պահանջարկ կա: